રાજા જેવું સર્વોચ્ચ માન-સમ્માન અને સત્તા માટે સૂર્ય ઉપાસના, ક્યારેય નથી જતી નિષ્ફળ | If You Want Honor And Power Must Do Sun Puja And Upasana - Dharma Adhyatma | I Am Gujarat
કોણ છે CBI ઓફિસર, જે ચિદમ્બરમની ધરપકડ કરવા માટે દીવાલ કૂદી ગયા
પાકિસ્તાને છોડ્યું પાણી, પંજાબના 17 ગામમાં પૂર
ગંભીર છે આરોપ, રિમાન્ડ જરૂરી…જાણો, ચિદમ્બરમ વિશે શું બોલ્યા જજ
Gujarati News Speaking Tree રાજા જેવું સર્વોચ્ચ માન-સમ્માન અને સત્તા માટે સૂર્ય ઉપાસના, ક્યારેય નથી જતી...
રાજા જેવું સર્વોચ્ચ માન-સમ્માન અને સત્તા માટે સૂર્ય ઉપાસના, ક્યારેય નથી જતી નિષ્ફળ
Updated: Mar 31, 2019 15:35 pm IST
1/6સમાજ વચ્ચે માન-સમ્માન અને પ્રતિષ્ઠા માટે સૂર્ય ઉપાસના
જો તમે પણ જીવનમાં સર્વોચ્ચ માન-સમ્માન મળે અને તમારા જ્ઞાન તેમજ સત્તાના તેજથી બધા અંજાઈ જાય તેવું ઇચ્છતા હોવ તો સૂર્ય ઉપાસના એક અચૂક ઉપાય છે. સૂર્યએ સૌર મંડળનો સૌથી પ્રભાવશાળી ગ્રહ છે. ભારતી શાસ્ત્રો અનુસાર સૂર્ય કશ્યપ ઋષિના પુત્ર છે અને તેમનો વર્ણ લાલ છે. પીળી આંખોવાળા આ સૂર્ય નવગ્રહોના રાજા છે.
2/6આ રાશિનો સૂર્ય શુભ ફળ આપે
જ્યોતિષ શાસ્ત્ર મુજબ સૂર્ય પિતાનો કારક છે તથા આત્મબળ પર તેનું પ્રભુત્ત્વ છે. સૂર્ય દેવ આપણને નિરંતર કાર્યરત રહેવાની પ્રેરણા આપે છે. ગોચરમાં સૂર્ય એક રાશિમાં લગભગ એક માસ ભ્રમણ કરે છે. સૂર્ય પૂર્વ દિશાનો સ્વામી છે. સિંહ તેની સ્વરાશિ છે. જ્યારે મેષ સૂર્યની ઉચ્ચરાશિ છે તો તુલા રાશિ તેની નીચરાશિ છે. જન્મકુંડળીમાં સૂર્ય મેષ, સિંહ, અને ધન રાશિમાં વધારે શુભ ફળ આપે છે. તેમજ વૃષભ, તુલા, મિથુન, મકર અને કુંભ રાશિમાં સૂર્ય અશુભ ફળ આપે છે.
3/6આ ગ્રહો સાથે સૂર્યને વધુ બને છે
સૂર્ય પહેલા, નવમાં તથા દસમાં સ્થાનનો કારક ગ્રહ છે. જન્મકુંડળીમાં તે ત્રીજે, છઠે, નવમે, દસમે તથા અગિયારમાં સ્થાનમાં વધારે સારું ફળ આપે છે. સાત્વિક પ્રકૃતિના સૂર્યનું પ્રસિધ્ધ મંદિર કોણાર્ક ઓરિસ્સામાં છે. સૂર્યનો પ્રભાવ મનુષ્યનાં યશ તથા કીર્તિ પર પડે છે. શરીરમાં સૂર્ય હૃદય, આંખ, હાડકાનો કારક છે. સૂર્યના મિત્ર ગ્રહો ચંદ્ર, મંગળ તથા ગુરૂ છે. જ્યારે બુધ ગ્રહ સમ છે. જો કુંડળીમાં બુધ સૂર્યની સાથે હોય ત્યારે બુધ્ધાદિત યોગ બને છે. જે વિશેષ શુભફળ પ્રદાન કરે છે.
4/6આટલું કરો
જ્યારે સૂર્યના શત્રુ ગ્રહો શનિ, રાહુ, કેતુ, શુક્ર. તેમની સાથે સૂર્યની યુતિ અશુભ ફળ પ્રદાન કરે છે. જન્મકુંડળીમાં સૂર્ય નબળો હોય ત્યારે અપકીર્તિ, અપયશ તથા માન-સન્માનમાં ઉણપ આવે છે. આવા સમયે સૂર્ય ઉપાસના કરવી ખૂબ જરૂરી છે. જેમનો સૂર્ય નબળો હોય અથવા અશૂબ ફળ આપતો હોય તેમણે રવિવારનું વ્રત કરવું તેમજ એક સમય મીઠા વગરનું ભોજન કરવું જોઇએ. તેમજ સત્ય બોલવું, પિતાની આજ્ઞાાનું પાલન કરવું, સૂર્યોદય પહેલા ઊઠી જવું, સૂર્યને અર્ધ્ય આપવો, દરરોજ કેસર તથા લાલ ચંદનનું તિલક કરવું, ઉપરાંત આદિત્ય હૃદયસ્તોત્રના પાઠ કરવા શ્રેષ્ઠ ઉપાય છે.
5/6વૈદિક મંત્રથી કરો પૂજા
આ સાથે વ્યક્તિ લાલ ગાયને ઘઉં તથા ગોળ ખવડાવે તો પણ ઉત્તમ છે. તેમજ જે લોકો વેદમંત્રનો ઉચ્ચાર કરવા સક્ષમ હોય તેમણે અહીં આપેલા કોઈ એક મંત્રથી સૂર્યની આરાધના કરવી જોઈએ.
સૂર્યનો વૈદિક મંત્રઃ
ૐ આ કૃષ્ણેન રજસા વર્તમાનો નિવેશયત્રમૃતં મર્ત્યં ચ ।
હિરણ્યયેન સવિતા રજોના દેવો પાતિ ભુવનાનિ પશ્યન્ ।।
બીજ મંત્રઃ
ૐ સં સૂર્યાય નમઃ
આ મંત્ર સાથે અર્ઘ્ય આપ્યા બાદ હાથમાં લાલ પુષ્પ લઈને નીચેના મંત્ર સાથે પ્રાર્થના કરવીઃ
જયા કુસૂમ સંકાશં કાશ્યપેયં મહાદ્યુતિમ્ ।
તમોરિં સર્વપાપઘ્નં પ્રણમામિ દિવાકરમ્ ।।
ૐ આદિત્યાય વિદમહે, ભાસ્કરાય ધીમહિ તન્નો સૂર્યઃ પ્રચોદયાત ।।
6/6દરેક કાર્યમાં મળશે સફળતા
સૂર્ય ગાયત્રીના જાપ બાદ હાથ જોડી સૂર્યની સાત અથવા બાર પ્રદક્ષિણા કરવી. આ પ્રમાણે દરરોજ કરવાથી તમારું સૂતેલું ભાગ્ય પણ જરૂર બદલાશે. સમાજમાં તમને યશ, કીર્તિ, માન-સન્માન મળશે. તમારો આત્મવિશ્વાસ વધશે. દરેક કાર્યમાં સફળતા મળશે
sun puja